नई दिल्ली: बॉलीवुड कहानियों के मामले में हमेशा से हॉलीवुड और साउथ का मुंह तकता आया है. हालांकि हाल ही में कुछ जबरदस्त कहानियों वाली फिल्में बनी हैं, जो कटेंट ओरियंटेड थी. लेकिन ऐसी ज्यादा मिसाल नहीं मिलतीं. कहानियों के मामले में बॉलीवुड कंगाल ही नजर आता है. अब रोहित शेट्टी को ही देखिए अभी तक वे अजय देवगन के साथ 'सिंघम' बना रहे थे. ये साउथ के सुपरस्टार सूर्या की फिल्म का रीमेक थी. अब वे जूनियर सिंघम लेकर आ गए हैं. जी हां, अब वे जूनियर एनटीआर की 'टेंपर' का बॉलीवुड वर्जन बना रहे हैं. जिसका नाम है 'Simmba.'फिल्म के लुक से ही समझ आ रहा है कि रणवीर सिंह टपोरी पुलिसवाले बने हैं.